كنت متفوقه جداً فى داراستي في الثانوية العامه ودخلت كلية طب اسنان وكنت بذاكر وبشرح لزمايلي وفجأه النتيجه ظهرت وشيلت مواد المشكله الأكبر ان حاليا انا مش عارفه اعمل اي حاجه كل حاجه بتفشل مني بمزاجي او غصب عني كل ما احاول اذاكر اي كورس الاقيني فشلت هل ممكن اكون اتحسدت مثلاً !! وهل يا ترى في حل !!
هي دي مشكلة الانتقال من الثانوية العامة للكلية، وهي بتكون أظهر في الكليات اللي مناهجها ومصادرها مش واضحة زي الهندسة بالذات.. بيكون الطالب متفوق في الثانوية العامة بطريقة مذاكرة معينة، ينتقل للكلية بنفس المذاكرة والإجابة في الامتحان دون أن يستفيد من خبرات من هم أكبر منه ولا يطور من أدائه في الامتحان لأنه بيكون لسه بادئ ومتصور إنه مسيطر على الأمور، يفاجأ إنه شايل مواد .. حاولي تستعيني بخبرات الأكبر منك وتعرفي منهم مصادر المذاكرة وتسألي المعيدين عن مصادر الامتحانات مع الصلاة والدعاء أولا وآخرا، لا تستسلمي للتفكير إنك محسودة وإن مفيش أمل، وربنا يوفقك